|  |
| --- |
| **ÁLTALÁNOS SZERZŐDÉSI FELTÉTELEK**  **székhelyszolgáltatásról** |
| Jelen Általános Szerződési Feltételek szabályozzák a **Company Assistant Service Kft.** (székhely: 2161 Csomád, Levente u. 14/a., Cégjegyzékszám: 13-09-180712), mint székhelySzolgáltató (továbbiakban: **Szolgáltató**) és az **Igénybevevő** között létrejött székhelyszolgáltatásra vonatkozó jogviszony általános szabályait.  Jelen Általános Szerződési Feltételek (a továbbiakban: **ÁSZF**) rendelkezései a Szolgáltató és az Igénybevevő (továbbiakban együtt: **felek**) között létrejött egyedi szerződésre (továbbiakban: **szerződés**) alkalmazandók. A szerződés a jelen ÁSZF-fel együtt érvényes, és kifejezett és elválaszthatatlan részét képezi a felek jogviszonyának, kivéve, ha a felek írásban a jelen ÁSZF egészének, vagy valamely rendelkezésének alkalmazhatóságát közös megegyezéssel kifejezetten kizárják.  A szerződés elválaszthatatlan része az **Ügyfél Adatlap**, amely tartalmazza az Igénybevevő kapcsolattartói adatait (a társaság vagy egyéb szervezet nevét, a kapcsolattartó nevét, telefonszámát, értesítési címét, e-mail címét), az igényelt szolgáltatásokat, valamint a szolgáltatási díjat és a díjfizetés ütemét. Tartalmazza továbbá az Igénybevevő által átadott, a 7/2017. (VI. 1.) IM rendeletben és az azt módosító 9/2017. (VII. 18.) IM rendeletben (a továbbiakban együtt: **IM rendeletek**) meghatározott, a Szolgáltató által őrzendő dokumentumok jegyzékét.  Jelen ÁSZF 2022. március 1-től visszavonásig érvényes.   1. **Felek**    1. A Szolgáltató jogosult a Dunakeszi Járási Hivatal Járási Földhivatalánál **1792/A/1** helyrajzi szám alatt nyilvántartott, természetben a **2161 Csomád, Levente u. 14/a.** szám alatti társasházi ingatlannak (a továbbiakban: **ingatlan**) a használatára, illetve az ingatlan tulajdonosával kötött megállapodás alapján jogosult azt harmadik személy részére nyújtott székhelyszolgáltatás útján hasznosítani. A Szolgáltató kijelenti, hogy szolgáltatási tevékenysége teljes mértékben megfelel az IM rendeletekben előírtaknak, amelyért teljes felelősséget vállal.    2. Az Igénybevevő kijelenti, hogy a székhelye szerint illetékes cégbíróságnál vezetett cégjegyzékbe bejegyzett és szabályszerűen működő gazdasági társaság. Ellene csőd-, felszámolási, végelszámolási, végrehajtási, kényszertörlési vagy más hasonló hatósági vagy bírósági eljárás nincs folyamatban, és ennek lehetősége nincs kilátásban. A szerződés megkötéséhez és teljesítéséhez szükséges társasági, hatósági és egyéb felhatalmazással, engedéllyel és jóváhagyással rendelkezik. A szerződés megkötése a másokkal kötött szerződéseit vagy harmadik személyek jogait nem sérti. A felek vállalják, hogy a jelen pontban meghatározott jogi helyzetek megváltozását a másik féllel haladéktalanul közlik. E közlés elmaradásáért a mulasztó fél felelősséggel tartozik. 2. **A szolgáltatás tartalma**    1. A Szolgáltató vállalja, hogy SZÉKHELYHASZNÁLATOT ENGEDÉLYEZŐ NYILATKOZATOT ad ki az Igénybevevő részére. A felek megállapodásának megfelelően a Szolgáltató hozzájárul ahhoz, hogy a felsorolt dokumentumok felhasználásával az Igénybevevő a 2161 Csomád, Levente u. 14/a. szám alatti ingatlant a cégirataiban székhelyként/telephelyként/fióktelepként tüntesse fel, amelyet az illetékes hatóságokhoz, bíróságokhoz és egyéb szervekhez jogosult bejelenteni.    2. A Szolgáltató köteles az Igénybevevő cégtábláját az ingatlanon jól látható helyen elhelyezni.    3. A Szolgáltató biztosítja, hogy munkanapokon az Igénybevevő nevére érkező postai és nem postai levélküldemények átvételre kerüljenek. A Szolgáltató csak azokat a levélküldeményeket köteles átvenni, melyen az Igénybevevő neve fel van tüntetve. Az Igénybevevő a szerződés aláírásával meghatalmazza a Szolgáltatót, hogy az minden postai és nem postai, a székhelyre érkező levélküldeménnyel kapcsolatosan önállóan és teljeskörűen eljárjon. Az Igénybevevő a szerződés aláírásával egy időben köteles a Magyar Posta Zrt. által kibocsátott meghatalmazással meghatalmazni a Szolgáltatót a postai küldemények átvételére. Amennyiben a meghatalmazást nem bocsátja a Szolgáltató rendelkezésére, a Szolgáltatónak nem áll módjában az aláírandó postai küldeményeket átvenni. A Szolgáltató az ebből adódó esetleges károkért felelősséget nem vállal. A meghatalmazás nem szerződésszerű használatával kapcsolatos mindennemű Igénybevevőt ért kárért a Szolgáltató felelősséget vállal. A Szolgáltató az átvett valamennyi küldemény érkezéséről a kézhezvételtől számított legkésőbb 24 órán belül, az Egyedi Szerződés Székhelyszolgáltatásról (Ügyfél Adatlap) című dokumentumban – **továbbiakban Ügyfél Adatlap** - megadott e-mail címre küldött elektronikus levélben értesíti az Igénybevevőt. Az egy napon érkezett küldeményekről a Szolgáltató jogosult egy, valamennyi küldeményt felsoroló e-mailben tájékoztatni az Igénybevevőt.   A Szolgáltató csak a címzett igazolt képviselője, illetőleg az általa igazoltan, szabályosan meghatalmazott személy részére jogosult küldeményt átadni. Az Igénybevevő által képviselt személy a küldemények átvételét köteles a Szolgáltató által meghatározott módon, írásban igazolni. A küldemény átvételi lap aláírásával az Igénybevevő igazolja, hogy az ott feltüntetett dátumig beérkezett összes küldeményt átvette a Szolgáltatótól.   * 1. A Szolgáltató szerződésben foglalt székhelyszolgáltatásra irányuló kötelezettségén kívül egyéb irodai ügyintézést, tárgyaló helyiség bérbeadást, tárgyak vagy iratok tárolását (kivéve az Ügyfél Adatlapon felsorolt, a Szolgáltató által kötelezően őrzendő dokumentumokat) csak külön díjazás ellenében, a felek között erre irányuló külön megállapodás alapján vállal. A kiegészítő szolgáltatásokat és azok díjazását a Szolgáltató mindenkori aktuális árlistája vagy a felek egyedi megállapodása határozza meg.  1. **Nyilvántartásba vétel**    1. Új székhelycím nyilvántartásba vétele. Ahhoz, hogy az Igénybevevő az ingatlant székhelyként használhassa, szükséges az új székhelycímnek a cégjegyzékben - vagy egyéb szervezet esetében annak nyilvántartó hatóságánál - való átvezetése. A nyilvántartásba vétel ügyintézése, és ehhez az Igénybevevő létesítő okiratának és kapcsolódó egyéb céges vagy szervezeti okiratainak módosítása az Igénybevevő kötelessége. Az Igénybevevő tudomásul veszi, hogy a nyilvántartásba vételhez szükséges céges és egyéb okiratok elkészítésével, módosításával, továbbá a cégbírósági vagy egyéb eljárással kapcsolatos költségek (ügyvédi munkadíj, illeték, költségtérítés) kizárólag az Igénybevevőt terhelik.    2. Amennyiben a székhelyként való bejegyzés iránti cégbírósági vagy más hatósági eljárást az Igénybevevő nem indítja meg, vagy a bejegyzési eljárás a Szolgáltató hibáján kívül eső okból sikertelen lesz, úgy a szerződéskötéskor kifizetett szolgáltatási díj a Szolgáltatót illeti, és mint meghiúsulási kötbért jogosult azt megtartani.    3. Amennyiben az illetékes cégbíróság vagy más nyilvántartó hatóság nyilvántartásába az ingatlan székhelyként való bejegyzése sikeresen megtörtént, az erről szóló jogerős bejegyző végzést az Igénybevevő köteles a Szolgáltatóhoz haladéktalanul eljuttatni. Cég esetében az Igénybevevő a cégeljárás megindításakor benyújtott e-aktát és a cégbíróság bejegyző végzését továbbítja a Szolgáltató e-mail címére, továbbá gondoskodik arról, hogy a létesítő okirat és a vezető tisztségviselő aláírási címpéldánya vagy aláírásmintája egy-egy eredeti példányban a Szolgáltató birtokába kerüljön. Más szervezet esetében az Igénybevevő a nyilvántartásba vételi eljáráshoz benyújtott okiratok másolatait továbbá a létesítő okirat és a törvényes képviselő aláírási címpéldánya egy-egy eredeti példányát juttatja el a Szolgáltató részére. 2. **Az Igénybevevő kötelezettségei**    1. Adatszolgáltatás, meghatalmazás. Az Igénybevevő az új székhely nyilvántartásba vételét követően 8 napon belül köteles személyesen megjelenni a Szolgáltatónál a nyilvántartásba vett adatok és az egyébként a szolgáltatás teljesítéséhez szükséges értesítési adatok rögzítése, a postai küldemények átvételére vonatkozó meghatalmazás aláírása, az önkormányzati bejelentőlap kitöltése és az egyéb kötelezően előírt adminisztratív teendők ellátása érdekében. A felek rögzítik az Igénybevevő képviselőjének, tagjainak, meghatalmazottjának magyarországi címét, e-mail címét és telefonszámát. A felek külön rögzítik azt az értesítési e-mail címet, amelyen az Igénybevevő a Szolgáltató értesítéseit fogadja az érkezett postai küldeményekről vagy egyéb kapcsolattartási céllal.   Amennyiben a szerződés hatálya alatt az Igénybevevőnek a kapcsolattartásra szolgáló bármely elérhetősége megváltozik, köteles erről a Szolgáltatót haladéktalanul értesíteni. Amennyiben az Igénybevevő a megadott elérhetőségein nem elérhető, és a Szolgáltató felé nem közölte az elérhetőségeinek esetleges megváltozását, és emiatt a Szolgáltató nem tudja az Igénybevevőt a neki érkezett küldeményekről vagy egyéb történésről értesíteni, az értesítés elmaradásából fakadó következményekért az Igénybevevő felel. Ebben az esetben a Szolgáltató jogosult a szerződés rendkívüli felmondására.   * 1. Iratátadás. Az IM rendeleteknek megfelelően az Igénybevevő köteles a Szolgáltatónak egy-egy eredeti példányban átadni vállalkozása hatósági engedélyeit, az adóhatósághoz történő adat-bejelentési kötelezettségeivel összefüggő iratait, a számviteli törvény szerinti beszámolóit továbbá minden, a nyilvántartott adatokban történő változásra vonatkozó cégbíróságra vagy más nyilvántartó hatósághoz benyújtásra kerülő okiratot (cégek esetében e-aktában). Az Igénybevevő tudomásul veszi, hogy a szerződés aláírását követően köteles minden, az Igénybevevő cégben vagy szervezetben bekövetkező módosítást - annak bejegyzését követő 8 napon belül - bejelenteni a Szolgáltatónak, és az ahhoz kapcsolódó okiratokat a fent írtak szerint a Szolgáltatónak eljuttatni abból a célból, hogy egy esetleges hatósági ellenőrzés során a Szolgáltató bemutathassa, hogy a székhelyen rendelkezésre állnak az Igénybevevő cég iratai. Az Igénybevevő tudomásul veszi, hogy a bejelentés és iratküldés elmulasztásából vagy az iratok hiányos átadásából eredő minden felelősség az Igénybevevőt terheli.   2. Az Igénybevevő a szerződés alapján, annak időtartama alatt az ingatlant székhelyként/telephelyként/fióktelepként vagy egyébként értesítési címként használhatja, azonban nem jelölheti meg a NAV által kért iratőrzési helyként.   3. Amennyiben azt az Igénybevevő tevékenysége és ügyfélforgalma indokolja, köteles tájékoztatni a saját ügyfeleit és partnereit, hogy a Szolgáltató a szerződésben és a jelen ÁSZF-ben foglalt szolgáltatásokon felül egyéb szolgáltatást nem nyújt, így például csomagküldeményeket nem vesz át (kivéve, ha ebben a felek külön megállapodtak), ügyfélszolgálatként nem üzemel. Ezen tájékoztatás elmaradásából eredő minden a Szolgáltatót, a Szolgáltató egyéb ügyfeleit és partnereit vagy más harmadik személyeket ért minden kárért az Igénybevevő felelősséggel tartozik.   4. Az Igénybevevő és annak képviselője mulasztásából, tevékenységéből, ügyviteléből, szerződésszegéséből, így különösen valamely küldeménynek az Igénybevevő érdekkörében felmerült mulasztás miatti késedelmes átvételéből eredő felelősség az Igénybevevőt terheli, és az emiatt bekövetkező kárt is az Igénybevevő köteles viselni.  1. **A szolgáltatási díj**    1. Az Igénybevevő a szerződésben körülírt székhelyszolgáltatásért szolgáltatási díjat (a továbbiakban: **szolgáltatási díj**) köteles fizetni a Szolgáltató részére. Az Igénybevevő a szolgáltatási díjat évente előre, azon hónap azon napjáig köteles megfizetni a Szolgáltató részére, amely nap a szerződés megkötésének dátuma alapján fordulónapnak tekinthető (a szerződéskötés napjának évfordulója). Az első évre vonatkozó szolgáltatási díj a szerződés megkötésekor esedékes. A Szolgáltató a szolgáltatási díjról kiállított díjbekérőjét a fizetési határidőt megelőzően juttatja el postai úton vagy e-mailen az Igénybevevő részére. Az átutalással vagy készpénzben már megfizetett szolgáltatási díjról a Szolgáltató számlát állít ki.    2. Amennyiben az Igénybevevő a szolgáltatási díj megfizetésével késedelembe esik, a Ptk. szerinti késedelmi kamat megfizetésére köteles.    3. Ha az Igénybevevő a fizetési határidőt 8 nappal elmulasztja, a Szolgáltató csak a szolgáltatási alapcsomagot (csomagokat lásd a www.cass.hu honlapon) köteles nyújtani. Ebben az esetben a Szolgáltató csak a székhelyet biztosítja, és a beérkező postai levélküldeményeket veszi át.    4. Amennyiben az Igénybevevő a szolgáltatási díjat a díjbekérő alapján határidőben megfizette, és a székhelyszolgáltatási szerződés a szolgáltatás második évében vagy azt követően szűnik meg, úgy az Igénybevevő csak a szerződés fennállásának idejére eső szolgáltatási díjat köteles fizetni. Ez esetben, ha az Igénybevevő írásban előre jelzi a Szolgáltatónak a székhelyszolgáltatás megszüntetésére vonatkozó szándékát, majd pedig cégbírósági határozattal igazolja a székhelyének módosítását, a Szolgáltató visszatéríti a szolgáltatási díjnak a még fel nem használt időszakra eső részét. Amennyiben az Igénybevevő a díjbekérőt a fentiek szerint határidőben nem fizeti ki, akkor sem jogosult a szolgáltatási díj részbeni visszatérítésére, ha a szolgáltatási szerződés az év során szűnik meg. 2. **A szerződés időtartama, felmondása**    1. A szerződés határozatlan időtartamra jön létre.    2. A szerződéskötést követő egy éven belül a felek a rendes felmondás jogát az IM rendeletek erejénél fogva nem gyakorolhatják.   A szerződéskötést követő egy éven túl az Igénybevevő bármikor jogosult a szerződést indokolás nélkül 30 napos felmondási idővel felmondani. Az Igénybevevő felmondása esetén a szerződés megszűnésének napja az a nap, amikor a felmondást követően az Igénybevevő székhelye a Szolgáltatótól másik címre kerül bejegyzésre a cégnyilvántartásban. Amennyiben az 5.4. pontban írt feltételek nem teljesülnek, úgy az Igénybevevő felmondása nem keletkeztet visszafizetési kötelezettséget az előzetesen már megfizetett szolgáltatási díj tekintetében, azt a Szolgáltató jogosult bánatpénzként megtartani. A Szolgáltató az előre megfizetett szolgáltatási időszak lejártát megelőzően 30 nappal jogosult a szerződést 30 napos felmondási idővel felmondani.   * 1. A felek jogosultak a szerződést rendkívüli felmondással megszüntetni amennyiben a másik fél a jogszabályokból, a szerződésből vagy a jelen ÁSZF-ből eredő lényeges kötelezettségét súlyosan megszegi.   2. A felek a Szolgáltató súlyos szerződésszegésének tekintik, amely miatt az Igénybevevő rendkívüli felmondásra jogosult, ha a Szolgáltató:  1. az Igénybevevő írásbeli kérését követő 3 munkanapon belül sem adja ki a székhelyre befogadó nyilatkozatot, amely az Igénybevevő új székhelyének cégbírósági vagy hatósági nyilvántartásba vételéhez szükséges, annak ellenére, hogy az Igénybevevő a szolgáltatási díjat kifizette, és a szükséges adatokat szolgáltatta; 2. az Igénybevevőnek érkezett regisztrált levélpostai küldeményt saját érdekkörében felmerülő okból ismételten nem veszi át, és az nem kereste vagy a címzett ismeretlen jelzéssel érkezik vissza a feladóhoz; 3. az Igénybevevő névtábláját a székhely bejegyzését követően, felszólítás ellenére sem helyezi el az ingatlanon.   Ebben az esetben a Szolgáltató a felmondást követő szolgáltatási időszakra előre megfizetett szolgáltatási díjat az Igénybevevőnek visszatéríti.   * 1. A felek az Igénybevevő súlyos szerződésszegésének tekintik, amely miatt a Szolgáltató rendkívüli felmondásra jogosult, ha az Igénybevevő:  1. ellen csőd-, felszámolási, végelszámolási, végrehajtási, kényszertörlési vagy más hasonló hatósági vagy bírósági eljárás indul; 2. az 1.2. pontban írt egyéb feltételeket megsérti; 3. a szolgáltatási díjra vonatkozó fizetési határidőt 15 nappal elmulasztja, és a fizetési kötelezettségének felszólítás ellenére sem tesz eleget; 4. megszegi a jelen ÁSZF 4. pontjában foglalt kötelezettségei bármelyikét.   A szerződés ily módon történő megszüntetése esetén a kifizetett szolgáltatási díj a Szolgáltatót illeti, és mint meghiúsulási kötbért jogosult azt megtartani.   * 1. A rendkívüli felmondás a másik fél általi átvétellel válik hatályossá, ami a szerződést azonnali hatállyal szünteti meg. A Szolgáltató által az Igénybevevő Ügyfél Adatlapon meghatározott értesítési címére vagy az Igénybevevő ügyvezetőjének rögzített lakcímére megküldött rendkívüli felmondás a feladástól számított 5. munkanapon az Igénybevevő által átvettnek minősül. Ez a szabály a rendes felmondás kézbesítésére is irányadó. A felmondás az Ügyfél Adatlapon rögzített e-mail útján is közölhető, ebben az esetben az azonnal kézbesítettnek minősül. Külföldi bejelentett címmel rendelkező ügyvezető esetén, a cégnyilvántartás szerinti magyarországi kézbesítési megbízottnak is kézbesíthető a felmondás. Az esetleges - a Szolgáltatónak be nem jelentett - címváltozásból eredő kézbesíthetetlenségért az Igénybevevő felelős, és ez esetben a felmondás kézbesíthetetlensége nem érinti a fent írt kézbesítési vélelem beálltát.   2. Az Igénybevevő tudomásul veszi, hogy a szerződés megszűnését követően az ingatlant székhelyként/telephelyként/fióktelepként vagy egyébként értesítési címként nem használhatja, azt a továbbiakban harmadik személyek részére nem jogosult ilyen minőségben megadni, sem iratain feltüntetni.   3. A szerződés megszűnését követően az Igénybevevő haladéktalanul, de legkésőbb 10 naptári napon belül köteles székhelyének megváltoztatásáról tájékoztatni üzleti partnereit és valamennyi, a székhelyét nyilvántartó hivatalos szervet (KSH, NAV, Önkormányzat stb.). Ennek elmaradása esetén a Szolgáltató is jogosult a szükséges értesítéseket megtenni. Az Igénybevevő köteles továbbá a szerződés megszűnésétől számított 10 naptári napon belül az illetékes cégbíróságnál vagy egyéb nyilvántartó hatóságánál kérelmet benyújtani a székhelyváltozás bejegyzése iránt, melyet köteles a Szolgáltató felé írásban igazolni (az e-akta vagy a kérelem másolatának megküldésével). Köteles továbbá a szerződés megszűnésétől számított 30 naptári napon belül a székhelymódosítás bejegyzését a jogerős cégbírósági vagy más nyilvántartó hatósági végzés másolatának megküldésével igazolni a Szolgáltató felé.   4. A szerződés megszűnése esetén a Szolgáltató az Igénybevevő küldeményeit „ismeretlen helyre költözött” megjegyzéssel visszautasítja, és a cégtábláját leveszi az ingatlanról. A Szolgáltató ezúton is tájékoztatja az Igénybevevőt, hogy a hatályos jogszabályok értelmében, ha a cég a székhelyén nem fellelhető, azaz nem jelzi cégtábla, a hivatalos leveleket nem veszi át, vagy helyszíni ellenőrzés során megállapítást nyer, hogy a székhelyen nem megtalálható, az az adószám felfüggesztését, majd törlését, kényszertörlési eljárást eredményez, és a vezető tisztségviselő büntetőjogi felelősségre vonásával is járhat (Btk. 409.§).   5. A 6.7. és a 6.8. pontokban foglalt kötelezettség elmulasztása esetén a Szolgáltató késedelem nélkül tájékoztathatja az illetékes cégbíróságot, és az adóhivatalt, továbbá ismeretlen székhelyű cég megszüntetésére irányuló eljárást (Cégtörvény 89-90.§), illetve törvényességi felügyeleti eljárást kezdeményez az Igénybevevővel szemben.   6. Amennyiben a szerződés megszűnt, és az Igénybevevő a megszűnést követő 30 napon belül nem igazolja, hogy a székhelyét módosította, és az bejegyzésre is került, az Igénybevevő köteles a Szolgáltató részére egyszeri 1.000.000,- Ft (azaz egymillió forint) összegű kötbért fizetni, amely kötbér megfizetéséért a szerződés, illetve a jelen ÁSZF aláírásával az Igénybevevő ügyvezetője készfizető kezességet vállal. A Szolgáltató a fenti kötbért meghaladó kárának érvényesítésére is jogosult.   7. Az Igénybevevő tudomásul veszi, hogy amennyiben a szerződés Szolgáltató általi felmondását követően ugyanazon társaságnak a székhelyeként továbbra is a Szolgáltatót szeretnék megjelölni, és ennek érdekében a szerződésben szabályozott jogviszonyt folytatni kívánják, úgy ez csak ismételt szerződéskötéssel tehető meg, amelynek egyszeri ismételt szerződéskötési díját a Szolgáltató jogosult az Igénybevevővel szemben érvényesíteni. Az ismételt szerződéskötési díj mindenkori összegét a Szolgáltató jogosult meghatározni.  1. **Vegyes rendelkezések**    1. A jelen ÁSZF-fel és a szerződéssel kapcsolatos minden jognyilatkozat kizárólag írásban érvényes. A felek írásbeli közlésnek fogadják el az Ügyfél Adatlapon megadott e-mailcímre történő közlést is. A felek megállapodnak abban, hogy az egymás részére e-mail útján megküldött levelek, értesítések a küldés napján kézbesítettnek minősülnek (kézbesítési vélelem), kivéve, ha a küldő fél a levél kézbesítéséről hibajelentést kap.    2. Az Ügyfél Adatlapon megadott adatok bármikor módosíthatók. Az adatok valódiságáért és naprakészségéért az Igénybevevő felel.    3. A szerződést a felek közös megegyezéssel bármikor módosíthatják. A Szolgáltató jogosult egyoldalúan módosítani a jelen ÁSZF-et és a szerződést oly módon, hogy a módosításról e-mailben a módosítással egyidejűleg tájékoztatja az Igénybevevőt. A tájékoztatás tartalmazza, hogy amennyiben az Igénybevevő a módosításról való tudomásszerzésétől számított 15 napon belül nem szólal fel a módosítás ellen, abban az esetben az automatikusan a szerződés részévé válik. A Szolgáltató a módosított részt kiemeléssel tartalmazó teljes ÁSZF-et közzéteszi a honlapján.    4. A felek kötelesek a székhelyszolgáltatás során a tudomására jutott mindenfajta információt bizalmasan kezelni. A felek kijelentik, hogy az együttműködésük során tudomásukra jutó információkat a másik fél előzetes írásbeli hozzájárulása nélkül harmadik személynek nem adják át, azt saját vagy más hasznára nem használják fel. A felek tudomásul veszik, hogy ez a titoktartási kötelezettség a székhelyszolgáltatásra irányuló megállapodás megszűnését követően is terheli őket.    5. A szerződés teljesítése során a felek kötelesek egymással együttműködni és jogaik gyakorlása során jóhiszeműen eljárni.    6. A jelen ÁSZF-ben és a szerződésben nem szabályozott kérdésekben a Ptk. és az IM rendeletek rendelkezései az irányadók.    7. A jelen ÁSZF hatálya alá tartozó, és/vagy a szerződéssel bármely módon kapcsolatos esetleges jogvitáikra a felek kikötik a Szolgáltató székhelye szerinti bíróságok kizárólagos illetékességét.   A felek a jelen ÁSZF-et, mint a szerződés mellékletét a szerződés aláírásával, mint akaratukkal mindenben egyezőt jóváhagyólag elfogadták.  Az ÁSZF egy példányát átvettem:  Csomád, 2022.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Ügyvezető** |